મુંબઈના બાંદ્રામાં ભીષણ આગ લાગી છે. આગ બાંદ્રા વિસ્તારના ગરીબ નગરના સ્લમ્સમાં લાગી છે. આગ એટલી ભીષણ છે કે તેના પર કાબૂ મેળવવા માટે ફાયર ફાઈટર્સની 16 ગાડીઓ અને 10 વોટર ટેંકર્સને લગાવવામાં આવ્યા છે. આગને પગલે ધૂમાડાના ગોટે ગોટા દૂર દૂર સુથી ઉડતા દ્રશ્યમાન થઈ રહ્યા છે. જો કે અત્યાર સુધી આગમાં જાનહાની અંગે કોઈ માહિતી પ્રાપ્ત થઈ શકી નથી. જણાવાઇ રહ્યું છે કે સિલિન્ડર બ્લાસ્ટના કારણે આગ વધુ ફેલાઇ જેના પછી અન્ય બે વિસ્તારોમાં પણ આગ પ્રસરી હતી. ગત વર્ષે પણ આ સ્થળે આગ લાગી હતી.